สวัสดีค่ะ คือหนูอายุแค่14ปีมีอาการเครียด แล้วมีอาการปวดหลัง แน่นหน้าอกและหายใจติดขัดบ้างครั้ง เป็นๆหายๆอะค่ะ เสี่ยงเป็นโรคอะไรมั้ยคะ
สวัสดีค่ะ อาการปวดหลัง แน่นหน้าอก หายใจติดขัดเป็นๆหายๆสัมพันธ์กับอารมณ์หรือความเครียดดังกล่าวมานั้น ควรจะต้องตัดสาเหตุทางกายที่เป็นไปได้ออกก่อนด้วย เช่นการมีกล้ามเนื้อหรือเส้นเอ็นอักเสบหรือตึงตัวจากการใช้งาน การปวดจากกระดูกสันหลังผิดรูป หรือการเหนื่อย หายใจติดขัดจากภาวะของการอักเสบหรือติดเชื้อในทางเดินหายใจ การมีสิ่งแปลกปลอมในทางเดินหายใจหากมีอาการเป็นบ่อยๆ จนทำให้รบกวนการใช้ชีวิตประจำวันมาก ควรไปพบแพทย์เพื่อตรวจหาสาเหตุที่แน่ชัด ถ้าไม่มีสาเหตุทางกายที่แน่ชัดจริงๆนั้น อาจจะเป็นสาเหตุของภาวะทางจิตใจมากระตุ้น ซึ่งอาจควบคุมได้ด้วยยากลุ่มระงับประสาทและช่วยนอนภายใต้การดูแลของแพทย์เบื้องต้นรักษาสุขภาพทั่วไปให้แข็งแรง รับประทานอาหารที่มีประโยชน์ งดการออกแรงหนักๆไปก่อน